
Kai Prūsų Lietuvoje evangėlija energingu kunigaikš- 
čio Albrechto žygiu 1525 m. be sunkenybių įvesta tapo. tai 
Didžiojoje Lietuvoje reformacija aštriems persekiojimams 
ir spaudimams veikiant po trumpo žydėjimo vos išsilai- 
kyti begalėjo. Ir šitais erškėčių keliais teko jai ir vėles- 
niais laikais eiti. Nors galingieji Radvilai reformatams 
visokios pašalpos ir paramos suteikė, nors ir Lenkija ilgą 
laiką dėl savo tikėjimo persekiotiems evangelikams buvo: 
pribėga, tai 1795 m. Lenkiją galūtinai padalinus, šviežieii 
valdovai rusai naujojo tikėjimo išpažintojams Lietuvoje 
uždėjo sunkiausias naštas. Biblijos ir šiaip religiškos kny- 
z0s gimtąja lietuvių kalba buvo uždraustos. o rusiškomis 
raidėmis atspausdintų raštų lietuviai griežtai kratėsi, Vi- 
sas tikybos mokymas Lietuvoje buvo leidžiamas tik rusų 
kalba. Vaikams pamaldos buvo užgintos. Trūko kantorių, 
kurie didžiose toli siekiančiose parapijose kad ir mažes- 
niais reikalais būtų dvasininkus pavaduoti galėję. Tai bu- 
vo evangelikų bažnytinio gyvenimo apverktina padėtis. 
Didžiojo karo audrų metu evangėlikai rusų buvo laikomi 
vokiečių draugais, ir patys patyrė šių likimą, beje buvo 
ištremiami į tolimą rytų Rusiją. 

Vokiečiai okupantai berods aprypindavo parapijas 
kunigais, bet reikalaudavo ir taip pat, *ad bažnyčiose ir 
mokyklose būtų germanizuojama. Tuomiį jie paaštrino na- 
cionalę problemą, kuri ligi dabar bažnytinį gyvenimą 
Lietuvoje drumsčia. 

Vokiečiams išėjus, evangelikai liuterionys susirinko 
1920 m. Kaune, kad apie savo bažnytinę padėtį pasitartų. 


Bet kokioje kalboje jie galėjo tarp savęs tartis? Senioras 
Tittelbach'as manė tinkamiausiai rusų kalba pasinaudoti, 
bet tuomi jis sukėlė karštą pasipriešinimą tarp susirin- 
„kusiųjų. Pasirodė, kad reikia sušaukti tris tautinius sino- 
«us, nežiūrint to, kad trims sinodams veikiant. bažnytinis 
gyvenimas sunkiai vystysis. 


Lietuvos. evangėl. liuterionių dvasiškija tuomet susi- 
darė iš 18 dvasininkų, kurių 7 anksčiau buvo buvę misio- 
nieriai; lietuvius vyriausiai aptarnavo 8, vokiečius 7 ir 

„latvius 2 dvasiškiai, kas maždaug atatiko pavienių tau- 
tybių sielų skaičių (apie 28 000 vokiečių. 24000 lietuvių 
ir 12000 latvių). Didieiį sunkumai aptarnaujant lietuviš- 
kai—vokiškas parapijas kilo iš to, kad dauguma vokie- 
čių kunigų nemokėjo lietuvių kalbos, o ių nesirūpinimas 
dėl lietuvių ganėtino aptarnavimo iššaukė šių tarpe dide- 
lių nepasitenkinimų. Prasidėjo nelaimingos bažnytinės 
kovos (1925—1929), kurios evangėliškąiį pasaulį skau- 
džiai jaudino. Bet tam nebuvo jokios priežasties. Ne lie- 
tuviai puolė vokiečius, bet labiau antraip. O konsistorijos 
liet. latv. dauguma ieškojo tik tvarką išlaikyti ir konsisto- 
rijos autoritėtą ginti*). Su laiku išėjo 9 priešgyniaį kuni- 
gai į Vokietiją ir Klaipėdos Kraštą, nors dėliai to eilė pa- 
rapijų be nuolatinio dvasinio aptarnavimo liko; nes maž- 
daug 25 parapijoms su 30 filijomis buvo tik 14 dvasininkų. 


Visur naujai atbudęs tautiškumas rado ir pas 
lietuvius evangėlikus didelį pritarimą, kurs ir kaikur ap- 
gailėtinais įvykiais apsireiškė. Taip Virbalio vokiečiai 
lietuviškai veikiančiam jaunam kunigui Vymeriui su- 
rengė neleistiną priėmimą, už kurį jie vėliau turėjo skau- 
džiai nukentėti. Panašiai yra ir kitose vietose atsitikę. 
Konsistorija tada pričio išvados padaryti nutarimą, kad 
visur, kur tik ir keli lietuviai tegyventų, jie dvasiniai 

*) Veizdėk mano raštą: Die evangelisch-lutherische Kirche in 
Litauen, ihre Note und Kampie im Zeitraum von 1925 bis 1929. Memel- 
Klaipėda 1929 — ir io priešraštį: Ballerstedt, die evang.-luther. 
Kirche in Litauen im Kampf um ihre Freiheit. Leipzig 1928. 

būtų aptarnaujami gimta kalba ne mažau, kaip vieną kar- 
tą į mėnesi. 

Jaunuoliški nacionalistai, kurių atstovai 1933 m. ne- 
pateisinamomis priemonėmis bažnytinę valdybą į savo 
“rankas gavo, atsikartotinai pareiškė, kad jie visokiu būdu 
dirbsiantis už bažnyčios sulietuvinimą. Jie todėl ir prieš 
kaikurius kunigus — diakonus, kurie vokiečių kilmės yra, 
savo laikraštyje „Srovė“ iškėlė valstybinio neištikimu- 
mo įtarimus, nors rimtų įrodymų tam neturėdami, ir taip 
reikalingąjį pasitikėjimą parapijiečių į savo kunigus ban- 
dė sunaikinti ir pastariesiems ių darbo džiaugsmą suma- 
žinti. Bendrai aišku, kad kunigai be išimties turi būtį ir 
valstybei ištikimį tarnautojai, bet negalima tvirtinti, kad 
iš kitos tautos kilę Žmonės visada būtų priešvalstybiniai 
nusistatę. 

Kokia dabar galį būti išeitis iš tokios opios padėties? 
Pirmiausia kiekvienas dvasiškis turėtų laikyti savo svar- 
biausiu uždaviniu, kad išmoktų nuosekliai savo šalies ir 
savo parapijiečių kalbą. Juk ir misionieriai (pasiuntiniai) 
išmoksta pirmiausia kalbą tos pagonių tautos. kurioje jie 
turės darbuotis. Lietuvoje laikoma dažnai ši pareiga už 
guantitė nėgligeable. Vokiškumo apaštalavimas kaiku- 
riems dvasininkams rodosi svarbesnis, negu pareiga prieš 
Vyriausią Ganytoją, kuris visas tautas ir pasaulio kraš- 
tus pašaukęs yra savo nuosavybėn. 

Ar bendri sinodai šitų trijų tautybių daugiau broliš- 
kumo į bažnyčia įneštų, yra abejotina, kol neatsižvelgia- 
ma Povilo žodžiu Kol. 3, 11: Čia nėra graiko, žydo, ne- 
graiko. skyto, bet viskas ir visame Kristus. 

Patariama yra, parapijonių aptarnavimą padaliniį pa- 
gal pavienias tautybes, kaip taį dar Latvijoje kaikur yra. 
Bet tokia praktika reikalautų tiek darbo, lėšų ir vargo, kad 
apie tai vos galima rimtai galvoti. Be to tokiu būdu nu- 
kentėtų ir valstybingumas ir piliečių vieningumas. — 
Kaip Liuterius apie tautiškumą bažnyčioje manė, ma- 
tome iš jo laiško pragiečiams (.Sendschreibęn an die 

Prager“): Visi krikščionys yra vienas daiktas Kristuie, 
vienoje dvasioje, į vieną kūną pakrikštyti, ar iie būtų vo- 
kiečiai, ar bėmai, ar velšiai (italai), arba graikai; Dievas 
į tokius paviršutinius kūniškus dalykus dėmesio nekrei- 
pia; mes turime šiuos skirtumus pakelti ir negalime kitus 
versti tiktai sulig mūsų būdu ir papročiais vadovautis. — 
Moderniškoji dialektinė teologiia šiuo klausimu 
maždaug taip išsitaria: Bažnyčia niekaip nėra lygintina 
ar jungtina su kokia nors tauta ar tautiškuinu, bet ii yra 
virštautinė bendruomenė. kuri turi griežtai apsiriboti prieš 
bent kokį tautiškumą. Ji turi likti vis svetimu kūnu tau- 
toje, būti vis trukdymu ir nerimu, prieštaravimų ir papik- 
tinimu. Ji yra bendrija tų, kurie savo tautos ryšius su- 
traukę ir nuo jos atsiliuosavę dėl ekumėniško bendrumo. 

Tam prieš dabartiniai Vokietijos nacional- 
socialistai tvirtina, bažnyčia esanti tikra gyva tau- 
tos bendrija, kuri savo tautybę kaip Dievo nuostatą turi 
pagrindu. Ir bažnyčia su savo krikščioniškai religiškais 
turtais, būdama valstybės esmės dalis, esanti su valsiy- 
bės ir tautos likimu kuo ankščiausia surišta*). 

Mes matome, kad bažnyčių tautinė problema glūdi 
beveik nenugalimuose sunkumuose ir jos išrišimas Lietu- 
voie dar tuo sunkinamas, kad vokiečių mažuma randa 
galingą paramą gretimoje Vokietijoje. savo tariamoje tė- 
vynėje. Su šita aplinkybe turėjo ir Lietuvos vyriausybės 
skaitytis, kadangi šių veikimai tautinėi srityi galėjo iš. 
antros pusės lengviai iššaukti represijų ekonominiuose 
santykiuose, kaip toktai iuk dabartinė padėtis aiškiai pa- 
rodo. — Latviai. kaip lietuvių tautos broliai, iš tautiško 
atžvilgio nepadaro kokių nors sunkenybių. 

Bet dabar pažvelkime į Klaipėdos Kraštą! 
Prūsų Lietuva tęsėsi prieš šimtmečius pietuose ikį Zambi- 
j0s (Samlando) ir lenkų sienos. Dubeninkuose, aname 
krašte, kur poetas Duonelaitis rašė „Metų laikus“, 


*) Asmussen, Reichskirche? Hamburg. 5 ir 14 p.. 


xaizdus iš lietuvių liaudies gyvenimo, buvo ligi prieš 50 
metų dar trijose kalbose (lietuvių, vokiečių ir lenkų) pa- 
mokslai sakomi. Dabar už Nemuno pietuose dar kaiku- 
riose parapijose retai lietuviškos pamaldos laikomos ir 
kai kada Dievo Žodžio sakytojų lietuviški surinkimai su- 
šaukiami.  Paskiausiais laikais klaipėdiškiai sakytoiai 
buvo perspėjami Vokietijos saugotis. 

Klaipėdos Krašte lietuviškumas ir po Krašto atsky- 
rimo nuo Vokietijos tiek po francūzais, tiek ir savo auto- 
nominiame sutvarkyme mokyklose ir bažnytiniame gy- 
venime turėjo daug nukentėti. Ypač pietinė dalis (Pagėgių 
apskr.) yra smarkiai sugermanizuota. Suvokietinimas | 
veikė nuo 1872 m. pirmiau per mokyklas ir kadangi kuni- 
gai buvo kartu ir mokyklų inspektoriais, tad taip pat ir 
per koniinmandus germanizacija skverbėsi į bažnyčią. 
Visi paduoti prašymai — nors ir su 27 000 parašų — nie- 
ko negelbėjo. bet pamaldos lietuviams jų kalboje liko dau- 
gumoj nepaliestos. Nesant po karo užtektinai lietuvių ku- 
nigų, buvo priimami ir kunigai. atėję iš užsienio. dažnai 
nesuprantą lietuvių kalbos, kurių kitasis net pareiškė, kad 
visai nesimokysiąs liet. kalbos. Kaikur buvo paskaitomas 
lietuviškas pamokslas per didžiąsias šventes ir kito net 
pareikšta, kad pats skaitytojas nesuprantas to, ką skaitąs 
(Smalininkuose).  Juodkrantėi, kur iš senų laikų kuršių 
žmonės pripratę prie lietuviškų pamaldų*) dabar tik tris- 
kart per metus tegalima išgirsti pamaldų liet. kalboi, nors 
ten tarnauja kunigas BRėmelaitis, gerai suprantąs lie- 
tuvių kalbą. 

Dėl bažnyčios priklausomybės nuo Berlyno ir nuo 
Prūsijos bažnytinių įstatymų — jie Klaipėdos Krašte dar 
ne pakeisti — vos koks susipratęs lietuvis galėjo būti į 
krašto sinodą išrenkamas. Po nepasisekusio kunigo V a L. 
Gailiaus bažn. komisariavimo Klaip. Krašte bažn. va- 
dovybę perėmė generalinis vyskupas Gregoras ir pra- 


1 >) Kuršiai vartoja tris kalbas: namie kuršiškai, bažnyčioje lie- 
tuviškai, turguje vokiškai, 

dėjo energingai prieš didlietuviškumą krašte ir prieš 
evangėlikų fakultetą Kaune kariauti*). Fakultetas jam +0- 
dėl nepatiko. kad jame nebuvo vartojama „Liuteriaus 
kalba“ ir kad profesoriai nebuvo buvę privatdocentais. 
Joks Kauno fakultetą baigęs kandidatas negalėjo laukti 
sau vietos Klaipėdos Krašte. Kad ir lietuviams patarna- 
vus, būtų reikėię grynai vokiečių kunigais apsodintose 
parapijose bent kartą į mėnesį pakeisti kunigus ir taip ir 
lietuvių teisėtus geidavimus patenkinti, bet tai nebuvo 
regis nė kartą bandoma. 

Gregorui išvykus į Vokietiją perėmė bažn. vadovybę 
vyskupas Obereigner'is iš Plaškių, kurs politiniai 
rodosi indiferentiškesnis; bet už jo taikios figuros veikia 
kaikurie provokiškai nusistatę kunigai ir todėl lietuviai 
vis dar neturi vilties taikaus tautinio išsivystymo krašto 
bažnytinioje srityie. 

Išėjus kaikuriems kunigams — Vokietijos piliečiams — 
iš Klaipėdos Krašto, parėjo į ių vietas Vokietijoje baigę 
teologijos mokslus kandidatai, kurie dažnai tik menk te- 
moka liet. kalbos ir kuriais kiti nepasitiki, ar jie nebus 
perlabai papildyti panvokiškos dvasios. Krašte dabar 
darbuojasi tik trys lietuviai akadėmikai kunigai. Treč- 
dalis visų 34 kunigų yra misionieriai (pasiuntiniai) arba 
misijos kandidatai, kurie lietuvių kilmės yra ir ių kalbą 
1ncka. Tik ir jų yra dauguma savo mokslo metuose ištau- 
tėję. Kaikurių kunigų nusistatymas prieš lietuvių tautiš- 
kumą naikina pasitikėjimą daugel parapijiečių į savo ku- 
nigus. Tai nelaimė bažnyčiai. 


Todėt reikia, kad daugiau kunigų sąmoningų lietuvių 
stotųsi. Bet iš kur jų imti? Klaipėdiečiai nelabai siunčia. 
savo vaikus į aukštas mokyklas, o šitie krizės laikai tam 
padaro ir ypatiškų sunkenybių.  Rašėjas šitų žodžių buvo 
po karo 1925 ikį 1926 metuose suvadinęs 12 įaunikaičių 


*) Jis kartą sakęs: Aš kaip bažnytinis veikėjas ir kaip vo- 
kietys laikau sau pareigą, prieš didlietuviškumą kovoti. 

lietuvių t10 tikslu, kad juos kuo skubiausiai ir kuopigiau- 
siai priruoštų abituriumui. kad tadą teologiją studijuotų. 
Iš jų berods tik trys teologais pastojo, kiti, neatsižveig- 
dami į savo pažadas, studijavo kitas disciplinas. Visgi 
tie kursai buvo naudingi ir padaugino klaipėdiečių lietuvių 
inteligentų skaičių. Gal reiktų tokiu pat keliu ir dabar 
eiti; Oo iau ir vyriausybė tokiam Žygiui pritarė ir tokie 

kursai bus š. m. rugsėjo mėn. Klaipėdoje atidaromi. 


Pereidami prie kitos bažnyt. gyvenimo Lietuvoje 
problemos, mes atsiduriame ant kaikurių sektų, ku- 
rius 1uk bendrai krikščionybėje iau savo seną istoriją 
turi. Lietuvoje ios sustiprėjo tik paskutiniais šimtmečiais. 
Jų veikimas Lietuvoje nesiskiria nuo ių veikimo kituose 
kraštuose. Bet tikybiniame ir bažnytiniame gyvenime 
vyra Dievo žodžio sakytojai ir įuos pri- 
imantiejii surinkimininkai daugiau reikšmės 
įgiję negu sektos. Sakytojų vieni darbuojasi ramiai 
beveik vien savo parapijose, kiti keliauja apaštalau- 
dami per visą Lietuvą; vieni draugiškai su kunigais 
ir jų priežiūroje apsako aiškų Dievo žodį ir ių veiki- 
mas bažnyčiai labai patarnauja, kiti kiek pasididžiuo- 
dami veikia ne tik kaip kunigų konkurentai, bet ir kaip 
tikrai prisivertę Dievo vaikai statosi aukščiau už anuos 
ir tariasi, tik vieni galį tikrąjį kelią į išganymą rodyti. 
Pastariesiems pasisekė lyg ir suklaidinti tūlus bažnyti- 
nius žmones ir pakenkti naudingam bažnytiniam vei- 
kimui. Šie nemokinti laių sakytojai, nors neturi supra- 
timo apie istorinį Šv. Rašto dėstymą, tačiau visgi geriau 
moka prisitaikinti liaudžiai ir turi daugiau pasitikėjimo 
tarp jai artimų sluoksnių, kurie bendrai dažnai yra nu- 
sistatę prieš mokslus ir socialiai aukštesnius Žmones. 

Tai yra apsireiškimai, kuriuos dažnokai galima pa- 
stebėti ir kurie ėvangelijos apsakyme gana daug reikš- 
mės turi. Bendrai moderninėse socialėse kovose randa- 
ma daugiau draugingumo surinkimanis negu bežnyčiai. 


7 


Ūkininkas sakytojas Švarcas iš Mariampolės apskri- 
ties šventė Kaune pirm trijų metų savo surinkimų namelyje 
penkiasdešimtmetinį  sakytojavimo jubiliejų, kurs jo mėne- 
siniame lapelyje „Evangelijos Paslas“ su nuoširdumu buvo 
aprašytas. Čia buvo su ypatiška meile iškelta jo veikla. 
Bet šitas Švarcas ir nesidrovėjo pakartotinai pareikšti, kad 
jis prieš karą superintendento Srokos, kaip bažnyčios 
atstovo, parėdymu buvęs rusų rištas ir į kalėjimą pasodytas. 
Iš tikro tai atsitiko todėl, kad iis bažnytinių pamaldų metu 
laikė surinkimą ir Srokai tokiu būdu klausytojus paviliojo, 
koktai įstatymais uždrausta buvo. Jis taip pat praneša, kad 
„Nneprisivertęsis“ Kauno kunigas Dievo karalystei nusidedąs, 
kad Chrišonos broliui Š. nenorįs leisti laike bažnytinių pa- 
maldų savo surinkimą bažnytinėį prymiesčio kapelėje lai- 


kyti. Švarcas su savo padėičiais aplanko toli ir plačiai 

Lietuvos evangėlikų kraštus, 

Dėl bažnytinių nesantaikų Lietuvoje dabar surinki- 
mams laikas labai nepatogus; *) iuo patogesnis jis yra 
sektantams, kurie gerai supranta iį išnaudoti. 


Klaipėdos Krašte dabartiniu metu veikia pen- 
kios lietuvių sakytojų — surinkimininkų draugijos, kurios 
daugiau ar mažiau tarp savęs draugingos. Tarp ių pirmą 
vietą užima Senasis Surinkimias (Klimkiškiai), 
nors jų sakytojų žymi dalis pasenėiusi ir privalo įaunes- 
nių iėgų. Jų pirmininku yra dabar Puodžius (Dru- 
kiuose prie Priekulės). Nuo S. Surinkimo atsiskyrė laike 
Valentino Gailiaus bažnytinio komisarijato 1924 m, dalis 
po vadovybe Stimbros ir iki šiol dar neatsiekė susi- 
vienijimo. Iš Jurkuniškių darbuojasi dabar regis 
tik vienas Stutų Krežis. Kukatiškiai taipgi Gai- 
liaus laikuose persiskyrė į dvi kryptis, kurių vieni va- 
dovauiami Klaipėdos Idzelio, veikiančio glaudžiuose 
santykiuose su vokiškais bažn. sluoksniais, kiti po Š$1a- 
žos vadovybe dirba bendrai su Mariampolės Švarcu 


*, Kas ne yra „srovininkiškai“ nusistatęs, tam gręsia iš dabar- 
tinių bažnyčios valdovų uždraudimas, surinkimus laikyti. ; 

ir traktuoja bažnyčios ir kunigų veikimą gana kritiškai. 
Šalia šitų dar minėtini Sekminininkai, kurių pry- 
šakyje stovi Verdainės Gailius, ir vokiškos Christ- 
liche Gemeinschaften (Krikščionių Keleivių pa- 
siuntinystė) bei teismo sekretoriaus Grubės krikšč. 
surinkimas ant metodistinio pamato Klaipėdoje. 


Senasis surinkimas be abejo buvo po įtaka vok. pie- 
tizmo ir Brolių draugijos, regis ir Salzburgiečių, nežiū- 
rint Šių svetimos kalbos.*) Surinkimininkai, nors kai 
kada ir persekiojami, liko ištikimi bažnyčiai, pasidarbavo 
dėl jos gerovės, aprėdė šen ir ten apleistus altorius, ven- 
zė savo nesantaikose pasaulinių teismų, gyveno broliš- 
koje meilėje, rūpinosi giesmių ir dvasiškų knygų leidimu 
ir platinimu, budino susirūpinimą pagonų pasiuntinyste, 
mėgo ypatiškai giedoti giesmes lietuviškomis tautinėmis 
melodijomis, Jiems privalo Klaipėdos Krašto lietuviai už- 
dėkavoti išlaikymą savo kalbos ligi dabar, kuri per vo- 
kiečių valdymą (700 metų) būtų buvusi išnaikinta. Berods 
ir kaikurie vokiečių kunigai gynė liet. kalbą nuo išmari- 
nimo bažnyčioje. Šiaip surinkimininkai pagelbėjo liet. tau- 
tiškus rūbus, liet. dainas ir padavimus kaip nekrikščio- 
niškas liekanas palaidoti. Jiems buvo surinkimai mielesni, 
negu bažnytinės pamaldos su ių trumpu, kartais lyg ste- 
reotipinių turiniu bei silpna kunigo kalba ir nelankščiomis 
vargonų melodijomis. Surinkimuose juos netrukdė jokie 
vargonai. Čia galėjo iie savo pačių šlovingas gyvas lie- 
tuviškas melodijas darniam armoningame sutarime gie- 
doti ir Dievą su širdies džiaugsmu liaupsinti, Čia jie rado 
atgaivinimo Kristuje, džiaugsmingo tikėjimo, linksmos vil- 
ties amžinybei, tikros broliškos meilės praktiniame gy- 
venime. Bendras dalyvavimas šv. vakarienėje priminė 
daugumui meilingąjį sugyvenimą pirmųjų krikščionių. Čia 
ir negalima nepaminėti kai kurių kunigų pasaulinį nu- 


*) Apie tai yra plačiau rašyta mano knygutėje: Evangėliški 
surinkimai Lietuvoje, Priekulėje 1905. 

sistatymą ir nevisai pagirtiną elgesį, taipojau trukumą 
meilės ir įsigilinimo į mistinio gyvenimo platumus, 

Tai kokia čia mums vaizduojasi bažn. padėtis? Tu- 
rime pripažinti, kad mūsų bažnyčia per labai kunigų baž- 
nyčia patapo ir kad įi daugel atžvilgiais per labai sukie- 
tėjusi. Surinkimai ią beveik pralenkia, įsiveržia net į 
centralinį bažnyčios darbą. Mes matome: Bažnyčia turi 
savo kunigus, surinkimai savo sakytojus; bažnyčia kvie- 
čia į pamaldas, surinkimai taipojau; bažnyčia nori su- 
rinkti tikinčiuosius, surinkimai taipojau. Bet surinkimai 
žengia toliau: Jie kritikuoja bažnyčios kunigus ir randa 
šį tą peiktiną; prieš iuos stato jie sakytojus, kurie jiems 
dažnai Žodį gyviau ir širdingiau išdėsto ir Šv. Raštą ne 
kritikuoja. Žvelgdami į parapijas iie mato mišinį maldin- 
zų ir bedievių, o pas iuos renkasi, nors iš viršaus, tikin- 
tys ir prisivertę krikščionys. Taip yra. Bet del sakytojų 
mokslo gali kilti abeiojimų. Jie nelankę įokią teologijos 
mokyklą ir be jokios bažnytinės kontrolės pildo savo 
dvasišką ūrėdą. Tad iš Rašto kai kada imami kokie ne- 
aiškūs ir nesveiki tvirtinimai, kurie prieštarauja mūsų 
konfesijos simboliškiems raštams: kad krikštas neesąs 
atgimimo sakramentas, kad pašventinimas turi vesti iki 
nekaltybės, kad prisivertimas turys būtinai įvykti; nes 
teisėjas stovi už durų. Juk žinome, kur nueita — iki pa- 
laido liežuvių kalbėjimo, iki iškraipytų sekminių apreiš- 
kimų. Bet tai nesveikas krikščionumas. Ar gali bažnvčia 
čia tylėti? 

Taiką daryti? Bažnyčia turėtų apgalvoti, kaip ii 
zalėtų surinkimus privesti prie savo darbo. Bažnyčia 
tetur per menk galimybės žmones pritraukti, surinkimai 
tai turi. Kadangi mes krikščionys sudarome bendrą kuni- 
gystę, tad mūsų parapijos turėtų, kaip krikščionystės 
pradžioje, stoti gyvas organizmas su daugybe įvairių do- 
vanų ir galybių (Rom. 12, 6 t. t.), kurios lygiai būtų pil- 
domos ir savaime bažnyčiai tarnautų. Kunigas turėtų pa- 
sirūpinti, kad dovanų vartojimę vislab tvarkingai eitų 

( 1 Kor. 12, 14). Berods Dievo dvasia ne visad eina tie- 
siais Žmonių keliais; kad upė per krantus išsilieia, tai 
yra ženklas jos jėgos. Jei mūsų bažnyčioje būtų tik tyla, 
kaip ant kapinių — tai būtų išgąstinga! Per sekmines 
Jeruzalėje buvo gana trukšminga, Dvasią negesykite! 
prišaukia Povilas Tesalonikams. Kunigas turi Augustanos 
žodžius: nisi rite vocatus (tiktai tvarkingai pašauktas) 
ne taip suprasti, lyg kad io kunigystės draugai būtų 
krikščionių sielas išnuomavę *). Ir mūsų bažnyčia tik ta- 
da teturi teisę, kariauti prieš netikrus budintojus savo 
tarpe, jei ii pati sugeba tikru būdų sąžines budinti; jei 
ji tai neįstengia, tai jos druska yra sūrumą pametusi **). 
Bažnyčia visuose savo darbuose, ypač vidaus misijoje 
(vidujoje pasiuntinystėje), privalo lajų, taigi profesorių, 
teisininkų, mokytojų, diakonų, jaunųjų. Tai katalikai ge- 
rai supranta ir jie gerai sugeba daug lajų pritraukti prie 
bažnytinių darbų. Liuterionys norėjo mielai tuos surinkti 
į ypatiškus surinkimus, kurie geisdavo būti tikri krikš- 
čionys (dic mit Ernst Christen sein wollen). Ko Liu- 
terius geidė, mes jau turime. Kaip tai čia kiti bažny- 
tiškieji galėtų manyti kovoti prieš surinkimus! 


Kokie yra surinkimininkai? Jie pasižįsta tarp savęs, 
jie mylisi, jie rūpinasi vienas kito geru — ar bažnyti- 
ninkai ir tokie? Daug jų svetimi nueina į bažnyčią ir 
svetimi vėl sugrįžta, Surinkimininkai tyrinėja Rašte, apie 
tai jie mąsto; jie pažysta savo biblijas ir semia iš jų gy- 
vybės, iėgos ir džiaugsmo. Bažnyčioje turime visokių 
ganytojų: kiti yra ponai savo kaimenės, kiti, be dvasios, 
laikosi tik prie žodžio, kiti bekalbėdami užmuša savo 
klausytojus. Tiesa, kad surinkmininkai dažnai darosi baž- 
nyčios ir ios tarnų teisėjais, bet įie teisia ir save pačius 
ir graudena ir perspėja. kad nuo tiesos nenuklystų. Moks- 


*) Ihmels, Aus der Kirche, ihren Lehren und Leben, Leipzig 1014. į 


**) Laible, Aufgabe der Kirche gegen die Gemeinschaiften. 
Leipzig 1914, 

le jie kai kada nuo normos nukrypsta, bet vis iš naujo 
jų konfėrencijose girdima: Dabokime, ką Raštas sako! 
Moderniškais laikais trūksta dažnai krikščionyse tikro 
kaltės išpažinimo. Viduramžių atsivertimo praktika įgi- 
lino nuodėmininkus į šitą savo kaltybės supratimą ir juo 
galėjo reformatorių pamokslas remtis. Surinkimuose var- 
tojamoji evangelizacijos praktika sugeba pabudinti šį 
nusikaltimo jausmą ir tad pas nuodėmių atleidėją vesti. 

Taipo mes neturime įokios teisės, sakytojams drausti 
žodį apsakyti. Mes evangelikai nežiūrime taip, kaip ka- 
talikai, į savo bažnyčią, lyg. į kokią išganymo įstaigą; 
nes mes žinome, kad Dievas mus daro išganytingais vien 
per savo malonę. Tad mūsų bažnyčia ir mūsų surinkimai 
neturi išskilti kaip dvejopos organizacijos, įuk jos remia- 
si tuo pačių Augustanos pagrindų; juk abejose veikia ta 
pati Jėzaus dvasia, kuri iš pradžios bažnyčioje buvo, Ne 
kovoti turėtų bažnyčia prieš surinkimą, bet tai daryti, 
kas surinkime ypatiškai svarbu yra, būtent kad Čia tikė- 
jimo ir meilės gyvenimas yra dažnai gyvesnis, negu baž- 
nyčioje. Evangelizacijos galėtų ir bažnyčioje laikomos 
būti, tik kunigas turėtų vadovybę pasilaikyti. Šv. vaka- 
rienė turėtų vis bendra būti ir ne dalytis į surinkiminin- 
kus ir nesurinkimininkus, kaip tai senąjame surinkime 
priprasta buvo, kada surinkimininkai atsisakė, su meti- 
ninkais bendrai eiti. Tik nepartartiną yra, surinkiminin- 
kus vartinti, eiti pas laisvamanius arba doriškai įtartiną 
kunigą, čia galėtų lengvai įvykti, kad jie pradėtų savo 
tarpe Šv. vakarienę švesti. 

Jeigu bažnyčia visiems nori gelbėti, tai ji ir turi su- 
rinkimų pagalba pasinaudoti; nės surinkimai nueina ir 
ten, kur kunigas niekad nenueina. „Tykieji žemėje“ yra 
dvasiškai vargingais laikais bažnyčiai daug pagelbėię; 
tad neprisukime jiems pakalą! 

Taip ir Evangelikų Bažnyčia Lietuvoje 

"galėtų daug gražiau žydėti vaisingame gyvenime, dva- 
sios vienybėje ir praktiškame veikime, jei bažnyčios 

atstovai draugiškai su surinkimų vadais susidraugautų 
aktyviam veikimui Dievo karalystės dirvoje. Dabar 
dažnai nėra tikro pasitikėjimo, nei kunigų į sakytoius, 
nei šių į anuos. Jie turėtų susieiti ir pasitikėdami tartis 
bei gaires nustatyti abieių veikimui, 

Bet šitas vaizdas turi ir tautiniai politinę pusę; nės 
kai kurie surinkimai, labiausiai Chrišonos broliai, pildo 
savo darbą vien vokiškoje kalboje; jie dirba stropiai 
miestuose ir kaimuose, suvadindami kūdikus į sekmadie- 
nių mokyklas, surinkdami jaunuosius į įvairias jaunųjų 
draugijas, laikydami pamaldas seniesiems, bet vislab vo- 
kiškoj kalboj. Kokie nors bandymai įuos paveikti iš lie- 
tuviškos pusės liko be pasekmių. Tik tarptautiniose kon- 
"ferencijose, ar Rigoje, ar Berlyne, pagieda kokie atstovai 
iš Lietuvos naujybės dėliai kokią giesmelę ir liet. kalboje. 
Toks germanizavimas tikrai smerktinas. 


Kita bažnytinio gyvenimo problema Lietuvoje yra 
sujungimas evangelikų liuterionių dia- 
sporos bažnyčios su daugiausia katalikiškos 
pakraipos valstybe. Klaipėdos kraštas skiriasi 
tuomi nuo Didž. Lietuvos, kad iame dar veikia senes- 
nioji senprūsiškos unijos bažnytinė konstitucija, sulyg 
kuria valstybė sinodaliai-konsistorialiame sąstate yra 
tik kaikurias eksternas teises pasisavinusi; tuo tarpu, 
D. Lietuvoje prisilaikoma dar 11 tomo Rusijos įstatymų, 
nors iuos dabartinei valstybės tvarkai ne visuomet gali- 
ma pritaikyti. Konsistorijai, susidedančiai iš trijų įvairių 
tautybių narių, trūksta tikros vienybės ir savitarpio gi- 
laus pasitikėjimo. 

Svarbu yra, kad veikia evangelikų teologi- 
ios fakultetas, kurs stebėtinu būdu katalikiškos 
krikščioniškai - demokratiškos valdžios įsteigtas tapo. 
Voldemaras buvo iš finansinio atžvilgio nusistatęs 
fakultetą panaikinti ir toj vietoj keletą evang. teologijos 
studentų su stipendija į užsienį siųsti. Tik prezidentui 

Smėtonai pasipriešinus, šitas nusistatymas negalėjo 
įvykti. Gaila, kad studentų skaičius pasiliko menkas ir 
tik paskiausiame laike jis iškilo iki maždaug 30. Todėl 
ir stoką kunigų bažnyčioje negalėjo būti pašalinama, nes 
ikšiol tik 7 liuterionių ir 4 reformatų parapijos tegalčio 
fakulteto kandidatais aprūpintos būti; tai po dešimtmeti- 
nio fakulteto darbo labai nedaug. Kadangi gimnazijose 
graikų ir hebraių kalbos Lietuvoje nemokinamos, tai ie- 
vlogijos studijos tuo labai apsunkinamos, Be to, materia- 
linis kunigų aprūpinimas toks menkas, kad tik maža abi- 
turientų drįsta teologijai pasišvęsti; nes 90 iki 113 litų 
mėnesinės algos už metrikacijos vedimą yra kunigams 
su šeima permaža; parapijinė alga krizės laikuose visai. 
sumažėjo, o šiek — tiek žemės per reformą gavo tik 
parapijos, turinčios per 2000 sielų. Bet tokių parapijų 
Lietuvos diaspora nedaug teturi. Šita stoka dvasinio 
aprūpinimo įmigdė evangelikų bažnytinį interesą ir su- 
mažino jų atsparumą prieš kitatikių ekspansijos propa- 
gandą ir prieš stropų ių kunigijos veikimą. Todėl 
įvyksta neretai pavienių evangelikų perėjimai į katalikų 
tikybą, tuo tarpu, kai pastarieji pereina į evangelikus 
dažniausia del atsipalaidavimo neviykusių jungtuvių. 
Pakeitimas dabartinės padėties į liaudies bažnyčią su- 
teiktų naujo gyvumo, parapijos suprastų savo atsakomin- 
gumą, pasidarytų nauja buklė, nes pastatytų pavienius 
asmenis prieš apsisprendimą: ar būk pilnai evangelika: 
kriščionis arba joks. 

1933 m. vasarą įvyko Lietuvos Liuterionių Bažny- 
čios vadovybėje netikėta permaina, Konsistorijos prezi- 
dentas ir lietuvių senioras buvo iš pareigų atšauktas iv 
jo vieton paskirtas latvis ūkininkas. Nors delegatai į 
lietuvių sinodą jau rinkti buvo, tapė konsistorijos parė- 
dymu nauji rinkimai pravedami, bet jau ne priprastomis 
taisyklėmis, o visiškai kitoniškai, iktol nepažįstamais 
kandidatų sąrašais trumpiausių laiku ir net smurto būdų. 
Šitaip tapė naujųjų bažnyčios valdytojų, kurie iš vieno 

lietuvio ir dviejų latvių susidėjo, iš anksto numatytieji 
kandidatai išrinkti, neatsižvelgiant parapijiečių daugumos 
nusistatymo. Tokie aiškūs neteisingumai sukėlė tarp pa- 
rapijiečių daugumos didžiausį pasipiktinimą ir daugybė 
protestų buvo pasiųsta vyriausybei. Tik deja, kad pro- 
testai nebuvo ištiriami, o paduodami galutiniam nuspren- 
dimui konsistorijai, kuri pati tuos neteisingumus buvo 
įvykdinusi.  Konsistorijos daugumos veikimas per du 
metu pasireiškė ypatingu griežtumu po vėliava kokio tai 
tautiškumo, bet be įokios meilės. Pasekmės pasirodė 
kuo liūdniausios; bažnyčios autoritėtas žlugo, meilė pa- 
rapijiečių nyko, kunigų įtaka nukentėjo, bažnytiškumas 
dingo, sustiprėjo sektantai, parapijonys paliovė bažny- 
tinius mokesnius mokėję, o kunigai pasijuto, neturį iš ko 
gyventi; teologijos studentų ūpas smuko, kunigų stoka 
nesumažėjo, teismai gavo daugiau darbo, evangelikų rei- 
kalai buvo tąsomi po Tribunolą, laikraščiai nešvarių da- 
lykų skelbė viešumoje. Ir valstybingumas nukentėjo 
liuterionių tarpe, o neteisingumas gavo įtakos ir įvedė 
bažnyčią į nelaimę. Bažnyčios valdovai, kurie susispicię 
buvo apie laikraštėlį „Srovė“, pradėjo ir į- Klaipėdos 
kraštą įtaką reikšti; tik čia jau nerado sau tinkamos dar- 
bo dirvos. Apie „Srovę“ pareiškė įžymus reformatas: 
Ar jūs liuterionys savo laikraštyie iau nieko geresnio 
neturite rašyti, kaip tik savo nešvarius skalbinius viešai 
skalbti?“ Tai buvo negarbės laikai liuterionims lietu- 
viams Lietuvoje. Vasarą 1935 m. iie baigėsi, kada tapo 
nustatyti nešališki rinkimai į sinodą ir ikšioliškas proku- 
roras ir reikalų vedėjas konsistorijoję buvo pakEisa ki- 
tais asmenimis. I 

Ar buvo galima, tokius evangelikų bažnyčiai skau- 
džius laikus išvengti? Buvo! Jeigu bažnyčios Žmonės 
būtų patys save valdę, patys savo bažn. reikalus tvarkę, 
kaip tai Lietuvos reformatai daro, tokia nelaimė nebūtų 
galėjusi įvykti. Dabar „srovininkai“ apgavo tam tikras 
įtakingas įstaigas ir suskaldė lietuvius liuterionis. Bet 

tokiomis apgavystėmis toli nenueinama: jos apsireiškė, 
kokios ios iš tikro yra ir rado savo pasmerkimą. Dabar 
jau naujas evang. bažnyčių tvarkymo įstatymo projek- 
tas svarstomas ir yra vilties, kad veik vėl parapijiečiai 
patys galės teisingumo nuostatais savo bažnyčią tvar- 
kyti. 

Kad pačios gelbėtųsi nepakeliamais laikais, kaikų- 
rios parapijos bandė atsiskirti nuo konsistorijos priežiū- 
ros ir gyventi neprigulmingai. Bet bažnytinis gyvenimas 
tik didžiuose tikinčiųjų susiiungimuose teįmanomas. Klau- 
symai: kaip priruošti kunigų? kaip iuos užlaikyti? radosi 
tokiose aplinkybėse neišrišami, Berods Lietuvos baptis- 
tai ir metodistai gyvena nepriklausomi ir net tarpsta, 
bet jie turi ir stiprių ramščių užsieniuose. Todėl jiems 
ne bėda. Jeigu Lietuvos liuterionims tinkami vadai što- 
tųsi, galėtų jie laisvą liaudies bažnyčią įvykdiuti 
(Volkskirche). Lietuvos Konstitucijos 85 Š pareiš- 


kia: „Valstybė pripažįsta naujai atsirandančias tikybines, 


organizacijas, jeigu jų tikėjimo bei doros mokslas ir sta- 
tutas neprieštarauja viešajai tvarkai ir dorai“. — Bet 
jeigu ant senojo pagrindo susitvarkyti galėtumėme, būtų 
geriau. 

Pradžioje liuteriškumas kaip tik rūpinosi steigti liau- 
dies bažnyčią. Liuterius pasiūlo savo raštuose „,„Deutschc 
Messe“ ir „Ordnung des Gottesdienstes“ (1526 m.) tokią 
evangelikų bendruomenę, kurioje tikrais krikščionimis 
būti norintieji susiburtų, vardais įsirašytų, nuošaliai na- 
muose susirinktų, drausmėie auklentųsi, tarp savęs mo- 
kesnius rinktų ir padoriai pamaldas laikytų. 1523 m. Liu- 
terius išleido raštą, kad krikščionių surinkimas arba p4- 
rapija turi teisę ir galią, visus mokslus spręsti, mokyto- 
jus pašaukti ir iuos atstatyti. Su Conf. August. 7 straips- 
niu, kuris bažnyčios esmę nustato, negalime čia vado- 
vautis, Liuterius iš pradžios atmetė pasaulinės valdžios 
kišimąsi į sąžinės ir bažnyčios dalykus, tik po būrų karo 
laikė jis valdžios tvarką bažnyčiai reikalingą. Sulyg re- 

Tormatoriu nusistatymu, valdžia turėjo ne tiek teisių šal- 
tiniu, kiek pareigų pildytoju būti, kad padėtų bažnyčiai 
drausmę pildyti ir tvarką užlaikyti. Bažnyčia, anot jų. 
tvarkosi savistoviai, ir valstybė neturi bažnyčioje vieš- 
patauti, bet tik prižiūrėti, ypač kas liečia mokesčių įsta- 
tymus. Katalikų bažnyčia laiko bėgyje vis gerai suprato, 
valstybes savo interesams išnaudoti; ii vis buvo valsty- 
bės konkurentė ir rivalė. O evangelikai — dažnai berods 
aplinkybių priversti — pasidavė pergreit valstybės vieš- 
patavimui ir todėl turėdavo kai kada ir savo svarbiau- 
siuose nusistatymuose nukentėti.*) 

Bažnyčios santykiai su valstybe šimtmečių bėgyje 
patyrė įvairių atmainų. Mielai sutinkame, kad bažny- 
čios valdžia rūpintųsi vyriausiai žodžio apsakymu ir sa- 
kramentų administravimu, Tik kad kunigaikščiai arba 
valstybė tveria į grynai bažnytinį gyvenimą, tai kilo gi- 
lių nepasitenkinimų, kaip pav. pas kalvinistus, ir jie tvėrė 
savo pačių tvarką. Bažnytiškieii negali visiškai pasiduoti 
į valstybės glėbį, negali visai prigulmingais pasidarydinti. 
Kaftan'as pareiškia, kad tarp liuterionių stojosi valsty- 
binis bažnytiškumas, bet valstybė nėra koniesionališka 
nei religiška, todėl neturi teisės, bažnyčią laikyti savo 
rankose. Dibelius tvirtina, kad tik nuo 1918 m. su 
2tsipalaidavimu nuo valstybės globos Vokietijoje 
bažnyčia tikrai esanti susikūrusi. Konstitucija iš 1919 m. 
rugpiūčio mėn. 11 d. sako: „Nėra jokios valstybinės baž- 
nyčios. Kiekviena religinė organizacija tvarkosi ir valdo 
savo reikalus bendrai veikiančio įstatymo ribose. Ji su- 
teikia savo urėdus be valstybės arba politinės savival- 
dybės tarpininkavimo. — Berods yra įstatyme iš 1924 m. 


*) Prof, E. Brunner (Der Staat als Problem der Kirche) pa- 
reiškia: Eine Kirche, die nicht dem Staate immer wieder zu erken- 
nen gibt, dass sie ihn nur als eine vergangliche und wenig erireuliche 
Pilgerherberge betrachten kann, dass das Sein und Mittun im Staate 
eine bhittere Notwendigkeit ist, — hat ihre erste und wich- 
tigste Pilicht dem Staat gegeniber vergessen. 

bal. m. 8 d. kaikurios išimtys pareikštos, bet jos liečia 
tik išorinius bažnytinius reikalus, Vėliau, užvaldžius na- 
cionalsocialismui, valstybė stengėsi pasidaryti bažnyčią 
tarnaite, bet ji kando lyg į akmenį: tikintieji nukentėjo, 
bet nepasidavė valstybiniam bažnyčios pagrindų perkrei- 
pimui. 

Evangelikai netrokšta, kaip katalikai, viešpatauti val- 
stybėje; iie tik reikalauja sau teisės, apsakyti Dievo žodį 
ir tinkamai vartoti sakramentus. Tam turi būti sudarytos 
atatinkamos sąlygos. Bet šios sąlygos bus tuo mažiau 
reikalingos, iuo parapijiečiai daugiau meilėje darbuosis 
ir įeigu krikščionys tikrai Kristaus dvasia perimti bus. 


Tikroji liaudies bažnyčia, kurios nariai apaštalo Po- 
vilo nurodymus iš Rym. 13 yra įsidėmėję, valstybei pa- 
reigas geriausiai atliks, žinoma ant kiek vaistybės rei- 
kalavimai bus dorovingi ir teisingi. Tokie žmonės sudaro 
valstybei dorinį pamatą, ant kurio ii stovi. Kur esame 
kada girdėję, kad tikri krikščionys kesintųsi prieš valsty- 
bės tvarką žudymais ar sąmokslais? Jie leido mieliau 
patys save kankinti ir žudyti, bet valstybės priešais jie 
niekada nebuvo, tik kur neteisingumai įuos per aiškiai ir 
skaudžiai užgavo, jie savo religinius nusistatymus gynė 
iki kraujo, Todėl valstybė neturėtų stengtis bažnyčias 
Per daug padaryti savo valdymo objektu. Žinoma, ji 
privalo daboti, kad per bažnyčias nebū- 
tų nutautinimoakcija varoma,arbaprieš- 
valstybiniai gaivalai stiprinami. Bet baž- 
nyčia tik tada galės geriausias valstybingumo ramstis 
būti, kada ii laisvai galės veikti ir Kristaus dorybes tarp: 
savo narių įgyvendinti. 


Šiaurės Amerikoje visos tikybinės organizacijos — 
bažnyčios traktuojamos kaip paprastos draugijos. Ir sen- 
prūsiškoji konstitucija leidžia kiekvienai religinei draugi- 
jai tvarkytis savistoviai. Jei politinės sąjungos, įei uni- 
versitėtai turi laisvę, kodel ne labiau bažnyčios? Bažny- 

"čia turi visomis savo įėgomis laisvai pasinaudoti galėti, 
savo aukštuosius tikslus pasiekti norėdama. 

Nėra abejonės, kad ir Lietuvos Evangelikų 
Liuterionių Bažnyčia būtų gyviau ir vaisingiau 
išsivysčiusi, iei ji, berods valstybės šelpiama, būtų galė- 
jusi daugiau savistoviai veikti. Ji dabar per labai re- 
miasi valstybe, jos pagalba ir įėgomis. — Parapijiečiai 
per menk teatjaučia savo atsakomybę, savo priedermes 
į bažnyčią. Kunigai yra atsidūrę sunkioj materialinėi pa- 
bažnytinių mokesnių mokėję. Ar gali kunigas dėl to atsi- 
sakyti krikštyjęs, tuokęs, šv. vakarienę teikęs? Dėl savo 
sąžinės ir teisingumo tai daryti negalima, Geriau būtų, 
kad valstybė bažnytinus mokesnius prijungtų prie valsty- 
„binių ir viską kartu surinktų. Bažnyčia turėtų valstybės 
sąžinė būti. Bet ar gali maždaug penkis nuošimčius su- 
darančių Lietuvos evangelikų balsas kokios valstybinės 
svarbos turėti? 

Ir mokyklose ėvangėlikų bažnyčia neturi reikšmės; 
ar būtų šiaip galima, kad gryni lietuviai ėvangėlikai mo- 
kytojai būtų nukeliami į katalikų mokyklas, nors ėvan- 
gėlikų kraštuose jų labai trūksta? *) 


Reformacijos laikais subruzdo ėvangėlikai ir Lietu- 
voie. Naujas dvasios vėjelis išūgdino ir tarp lietuvių 
gražų skaičių religinių raštų. Karaliaučiuje 1547 m. 
pasirodė Mažvydo Katekizmas, 1549 m. Vilento Enchi- 
ridion ir Evangėlijos bei Epistulos, kiek vėliau Bretkūno 
Giesmės duchaunos, 1591 m. net didžioji Bretkūno Posti- 


*) Ir reformatai savo paskujame sinode Biržuose guodėsi, kad 
jų "tikybos mokiniai kai kur liekti be tikybos pamokų, jei jie nenori 
lankyti katalikų teikiamas pamokas; tam prieš laikomas tūlas refor- 
matų tikybos mokytojas tarp katalikų, nors jis ten žmonių nepa- 
geidaujamas ir pats iaučiasi lyg svetimu. Tas pat reikia sakyti apie 
liuterionis mokytojus: Jonušaitį, Kelertą, Krygerį ir k. k. 

la ir dar po 20 metų Sengstoko Giesmynas. Taip liuterio-" 
nių religinė literatūra augo ir platinosi ligi Didžioio Karo 
laikų ir tik tada ji sustojo. Reformatai parodė ypatingą 
gyvumą 17-a. pradžioje, kai 1600 m. Vilniuje išėjo lietu- 
viška Postila ir vėliau Kunigaikščio Radvilos rūpinimu 
Kedainiuose pas J. J. Rėtą Knyga Nuobažnystės, Išgul- 
dymai Evangėlijų, keli Katekizmai ir beveik pir- 
mos lietuviškos Biblijos. Čia reformatai būtų liuterio- 
nis žymiai pralenkę, kurie tik lygiai prieš 200 metų 
(1735 m.) teigijo savo pirmąsias Biblijas. Bet po tokio 
kilnaus pasidarbavimo aptingo reformatų veikimas per 
šimtmečius ir tik paskutiniais laikais jie teįstengė 1š- 
leisti vėl šiokį tokį Giesmyną su maldaknygėmis, Heidel- 
bergo Katekizmą ir kai kurias moksliško turinio kny- 
gutes. Tai viskas. Berods, jie leidžia du laikraštėliu: 
jiems iš finansinio atžvilgio gana sunku leisti kn“gas; 
nes ių bendras skaičius ne ypatiškai didelis (apie 12 000 
asmenų); berods tarp ių nemenk inteligentų. 

Mažoioie Lietuvoje dvasinio turinio knygų 
gana daug prasiplatino: giesmynų, psalminių, mišknygių 
ir moralinio turinio knygų. Buvo gana daug skaitančių. 
Ankstybesniuose laikuose tuo tikslu kai kurie kunigai ir 
mokytojai daug pasidarbavo. Vėliau surinKimų sakyto- 
jai, kiek jie sumanė, šioje srityie gana stropiai veikė, 
ypač jie daug vertimų priruošė. Leidėjais buvo vokiečiai 
spaustuvininkai ir knygrišiai: Tilžėie Post'as, Reylaen- 
der'is ir Mauderodė, Šilutėi Sekuna ir Žiliuose Sakutis. 
Jiems ių darbai ir gražiai apsimokėdavo.*) Bet besipla- 
tinanti germanizacija sumažino knygininkams uždarbį ir 
padidino piningišką riziką. Darbuotė sustingo, kunigai ne- 
sirūpino, mokytojai aptingo ir taip liuterionys dabar li- 
terariškai pavargo. 

*) Sekuna keliaudavo su lietuviškomis knygomis į metturgius; 


šalia to imdavo ir kai kurie sakytojai religinio turinio knygų su 
savimi drauge ant savo kelionių, kad jas praplatintų. 

Žymii ženklu, kaip labai evangėlikai lietuviai €lai- 
pėdos krašte nusigyveno, yra naujoji laida bažnytinio 
giesmyno iš 1930 m., kuriame netapo įokių kalbiškų 
pataisų padaryta, bet kurs liko atspaustas toks, koks 
buvo ir senesnių laikų su užmeldimo giesme už Prūsijos 
karalių (III dalis 73 giesmė) ir su bažnytiniomis maldo- 
mis už Prūsijos karališkus namus, kareivių pulkus, ka- 
raliaus tarnautojus ir vokišką tėviškę*). Dabar girdėtis, 
kad manoma veik dar vieną tokią pat nepertaisytą laidą 
išleisti; nes esama giesmyno laida jau išpirkta. O tai yra 
giesmynas, kurs ir Lietuvos evang. liuter. bažnyčiose 
dar vartojamas, nors iis gotiškomis raidėmis atspaustas. 
Dabar kaikur, taip ir Kauno parapiios pamaldose yra ir 
reformatų giesmynas vartojamas, arba ir ypatiški lape- 
liai su atspausdintomis pavieniomis giesmėmis. Tai 
ženklai didžio nusigyvenimo. Čia turėtų pasirūpinti tie 
sluoksniai, kuriems svarbu, kad lietuviai turėtų pamal- 
doms tinkamų knygų ir nebūtų užlaikomi svetimų pri- 
klausomybėje. 

Labdarybos ir kultūrinimo daugija „Sandora“ iš- 
leido savo 30 metiniame darbuotės laike pluoštelį kny- 
gzučių labiau moralinio turinio, bet savo varguolių prie- 
glaudomis į sunkią padėtį įkliuvusi, ji neįstengia šalia 
savo mėnesinio krikščioniško laikraštėlio „Pagalba“ 
daug ko svarbesnio publikavoti. 

Ypač evangėlikų jaunuomenei trūksta tikybinės lite- 
ratūros. Klaipėdos krašto jaunimas, per mokvklas pri- 
pratinamas, lengviai ir noringai prisikreipia prie vokiškų 


*) Paskiausia oficialė giesmyno revizija buvo daryta Ragainės 
vyskupo Struck bendrai su sakytoju M. Kybelka Pangesų. Bet 
Struckas, pats negana mokėdamas grynos kalbos, arba vengdamas 
darbo, iį paliko beveik vien Kybelkai, kursai dažnai spaustuvinin- 
kams skaitydavo korektūras. Bet ir šitas, nepažindamas taisyklin- 
gos kalbos, pasitenkino išmesdamas jam nepažystamus ir liaudyje 
nevartojamus žodžius, nors jie buvo ir tikrai lietuviški, o slavizmus 
dažnai paliko. Ir taip ta revizija menk tepataisė trukumų. 


21 


knygų, prie vokiškų pamaldų ir vokiškų draugijų. Nes 
kas jiems duodama dvasiško peno iš lietuvių nusės? 
Tai yra keleta draugijų su sportavimais ir kaikuriais 
naujoviškumais. kurie liaudyje abejojančiai įžiūrimi. 
Berods, iose laikomi ir kalbos bei ruošos kursai. 

Tai „Jaunųjų Sandora“ paskujuose laikuose 
pradėjo veikti ant krikščionumo pagrindo ir organizuoja 
evangėl. jaunimą, švenčia šen bei ten šventeles su chorų 
giedojimais ir orkestru. Bet ir jiems trūksta tinkamų 
knygų, ypač tam tikru giesmelių — įuk jaunimas reika- 
lauja sau ko ypatiško — ir nėra, kas jas parūpintų. Didž. 
Lietuvos įauniesiems paruošti leidiniai yra klaipėdiškiams 
nepritaikinti ir todėl ių ne mielai imami.*) Ant šitų 
dvasinios medžiagos trūkumų turėtų mūsų valdantieji 
sluoksniai daugiau atydos atkreipti, pirm ne kol per 
vėlu yra. 


Didž. Lietuvos ėvangėlikų bažnytinio Fvvenimo 
problėmų gvildenimas parodo, kaip silpna yra bažnyčios 
organizacija, koks sustingęs jos veikimas, kaip mažas jos 
tarnų skaičius, kaip ankšta jos laisvė, kaip didelė nesan- 
taika. atsižvelgiant į tautinį ios gyvenimą, ir koks menkas 
jos aprūpinimas dvasišku lietuviškos literatūros maistu. 


Klaipėdos Krašte eina bažnytinis gyvenimas 
savo ypatišku keliu, tuom pačiu, kokiu jis ėjo iš senesnių 
laikų savo priklausymo prie Prusijos. Čia prisidėjimas 
krašto prie Lietuvos beveik iokių permainų nepadarė. 
Kunigai kalba su parapijiečiais labiausiai vokišką kalbą, 
kits ir tik menk temoka lietuviškos. Kūdikių pamaldos, 
jei kur yra, teyra vien vokiškos. Iš Lietuvos universitėto 


*) Naujoji keturių Evangelijų vertimo laida prof. Dr. Jakubėno 
randa daug prieštaravimo tarp klaipėdiečių; taipojau nesutinka jų 
daugel su docento lic.Paupero gryna kalba perrašytomis Liuteriaus 
Katgizmomis, 

kunigystės kandidatų lietuvių ikišiol nepriimama, tik 
vienas jų, kurs Vokietijoje studijavęs Kaune egzaminus 
išlaikė, gavo Karklininkų parapiją; bet jis, kvotimus lai- 
kydamas, dar silpnai tepažino lietuvių kalbos. Kitas, 
kurs Lietuvoje jau keletą metų kunigavęs buvo, turėjo 
dar Karaliaučiuje studijuoti, pirmkol jis Klaipėdos krašte 
parapiją įgijo. Dar kitas kunigas, nevisai ištikimas dėl 
savo vokiškumo, išperšamas į Vokietiją. Tas pat daroma 
ir su kitu pamokslininku, kurs užsienyje (ne Vokietijoje) 
kvotimus išlaikęs, bet yra tvirto lietuviško nusistatymo. 


Tai čia aiškiai matoma, kad lietuviškumas Klaipėdos 
Krašto bažnytiniame gyvenime turi Žymiai nukentėti. 
Iš kunigų pusės pareiškiama, kad lietuviai patys laikosi 
daugiau prie vokiškumo, ypač siųsdami savo įaunuosius 
į vokiškas koniirmandų pamokas, kaip tai šįmet matosi 
Rusnės parapijoje, nors ten kunigas yra lietuvis (Klum- 
bys). Gal čia ir mokyklų vokiečiuojąs charakteris ne 
„menk kaltybės turi, bet dauguma kunigų laikosi savo pro- 
vokiško nusistatymo, ypač tie, kurie pirm trumpo savo 
studijas Vokietijoje baigę. į 

Yra aišku, kad iki šiol Kauno teol. ftakultėtas KI. 
krašto bažnyčiai nieko nepagelbėjo. Daugel klaipėdiečių 
vyra įsitikinę, kad fakultėto perkėlimas į Klaipėdą būtų 
naudingas krašto bažnyčiai. Tad stotų daug daugiau 
studentų į fakultėta, ypač mokytojų, kuriems dabar per- 
brangu ir nepalanku, Kaune studijuoti; o ir bendrai įvyk- 
tų artesnis sutapimas fakultėto su bažnyčia. Priežasčių, 
kurie perkėlimą didei apsunkintų, kaip ir nėra. Reiktų, 
tzipojau, kaip kitiems valdininkams, taip ir kunigystės 
kandidatams, įvesti oficialius liet. kalbos kvotimus; 
priegtam turėtų ir mokslo disciplinose kvotimai Lietu- 
vos universitėtę tapti būtini visiems kunigystės kandi- 
datams. Kitokiu būdu bažnytinis gyvenimas Lietuvoje 
negalės pasiekti, taip iš valstybinio, kaip tautiško at- 
Žžvilgio, patenkinamos padėties. 

Priegtam būtų naudinga, kad mūsų bažnyčios su kai- 
myniškomis baltiškomis ir skandinaviškomis pareitų į 
draugingiškesnius santykius, daugiau vieni su kitais ben- 
drautų, kad šventėse vieni pas kitus dalyvautų, kad 
įaunimo organizacijos susidraugautų. Berods, čia sun- 
kumų padarytų kalba. Su Vokietija dabar tokie santy- 
kiavimai dėl žinomų priežasčių neįmanomi. 

Kad dabar pageidaujama, visas tris Lietuvos evangė- 
likų bažnyčias: Klaipėdos krašto, Didž, Lietuvos ir Re- 
formatų, po vienu bendru stogu suvesti ir jau pradėta 
vyra toje srityie darbuotis, tai yra labai džiuginąs apsi- 
reiškimas. Tad evangėlikų bažnyčia Lietuvoje suvienyto- 
mis savo iėgomis galės nevaržoma pati savo reikalus 
tvarkyti ir savo svarbiesiems tikslams tarnauti, valsty- 
biniame gyvenime reikalingą įtaką daryti ir tinkamai 
bažnytinio ir bendrai dvasinio gyvenimo prievolėmis 
apsirūpinti. 


Spaudė: „Lituania“ Klaipėda, Palangos g-vė 23-24 

